Rygte: Entry-level iPad og iPad Pro M2 lanceres i oktober

En ny entry-level iPad og en iPad Pro M2 står til at blive lanceret i oktober, ifølge et rygte.

Tidligere skrev vi om et rygte der pegede på, at vi ville se en ny entry-level iPad til efteråret.
Nu hævder en ny kilde, at lanceringen finder sted i oktober – en måned efter præsentationen af iPhone 14-serien.

Læs også: Rygte: iPhone 14 præsenteres om tre uger.

Den nye entry-level iPad siges at få et opdateret design, en A14-chip, samt USB-C i stedet for lightning. Selvom iPad’en får et nyt design med en større skærm, siges det at Apple holer fast i “Hjem”-knappen på fronten. 3.5mm jackstikket bliver dog muligvis fjernet.

Under samme event i oktober, kan vi også forvente en ny iPad Pro, ifølge kilden. Den kommende iPad Pro bliver udstyret med M2-chippen og forventes at komme i en 11″ udgave, samt en 13″ version.

Ifølge Bloomberg, stod iPhone for lidt over halvdelen af Apples samlede salg sidste år. Derfor giver det god mening, at Apple holder et separat iPad-event, adskilt fra iPhone-lanceringen i september.

Kilde: Bloomberg

Præcis hvornår denne entry-level iPad og iPad Pro M2 bliver lanceret i oktober, nævnes ikke.