Ny MacBook Pro med M4 chip på vej

Ifølge Bloomberg er Apple klar med en ny MacBook Pro i efteråret med M4 chip – nye iPads siges også at være på vej.

De næste produkter fra Apple der får en opgradering, ser ud til at være MacBook. Mere præcist er det MacBook Pro (14″ og 16″) der ser ud til at blive opgraderet hen på efteråret. Sådan lyder det i hvert fald fra Mark Gurman ved Bloomberg.

Den nye MacBook Pro vil blive opgraderet med M4 chippen som debuterede i iPad Pro, tidligere på året. Derudover vil computerne også kunne konfigureres med M4 Pro og M4 Max chip, med flere CPU- og GPU-kerner.

En helt ny Mac Mini ser også ud at til at se lyset hen på efteråret – også med M4 chippen. Den nye Mac Mini siges at få et helt nyt design, der er markant mindre end tidligere udgaver.

Læs mere om den nye Mac Mini her: Ny Mac Mini er ikke større end Apple TV.

Ny iPad Mini og iPad

Udover de nye MacBooks, forventes det også at Apple vil præsentere en ny iPad Mini, samt en ny generation af entry-level iPad. “iPad” som den bare hedder, forventes at blive opgraderet med en kraftigere chip – muligvis M2 chippen, ligesom i den nuværende iPad Air.

iPad Mini beholder sit nuværende design, men får til gengæld også en opgradering under hjelmen med A18 chippen.

Lanceres sandsynligvis i oktober

Det er intet officielt om hvornår de de ny Macs og iPads lanceres. Oktober måned er dog det bedste bud, hvis vi ser på tidligere events – her blev MacBook Pro med M3 også lanceret sidste år.